Б И О Г Р А Ф И Ј А

Александар Терзић, дипл. грађ. инж.
Извршни директор за грађевинско-техничка питања

Александар Терзић је дипломирани грађевински инжењер (смер путеви и железнице). Након завршеног Грађевинског факултета у Београду и служења војног рока, започео је рад у ЈКП „Путеви“ Краљево као приправник, да би кроз више од две деценије успешно обављао функције одговорног пројектанта, главног инжењера, шефа и начелника техничке припреме. Од 2020. године се налази на позицији извршног директора за грађевинско-техничка питања.
Поседује лиценце Инжењерске коморе Србије: лиценцу одговорног пројектанта (315) и лиценцу одговорног извођача радова (415), а своју стручност примењује и као овлашћени судски вештак грађевинске струке за област нискоградње и саобраћајница.
Кључне одговорности и руковођење:
На тренутној позицији извршног директора, Александар руководи целокупним грађевинско-техничким сектором предузећа. Његов рад обухвата:
-организацију, руковођење и координацију процеса рада у грађевинској делатности;
-управљање и контролу функционисања транспортне и грађевинске механизације, као и производних база предузећа (асфалтне и бетонске базе);
-вршење надзора над спровођењем планова, издавање обавезних инструкција, налога и упутства за квалитет рада;
-формирање стручних тимова и радних група за решевање сложених грађевинско-техничких питања.
Најзначајнији пројекти на територији Краљева:
-као одговорни извођач радова: Руководио је реконструкцијом и изградњом улица у ужем градском језгру, укључујући Трг српских ратника, Индустријску улицу, Чика Љубину, IV краљевачки батаљон, Октобарских жртава, Вељка Влаховића, Главашеву и многе друге.
-као пројектант саобраћајница и платоа: Аутор је пројеката за бројне градске улице (Вељка Влаховића, Индустријска, Слободана Стојковића, Ловћенска), спортске терене (Чибуковац), локалне и некатегорисане путеве, као и за јавне и приватне објекте (Општина Краљево, Пошта 6 у Јарчујку, предузеће Амига, Евротехна, РВМ). 
Александар је рођен и одрастао и Краљеву, где и данас живи. Отац је једног детета.


  

